Friedman var trolig den første historikeren som la frem et overordnet program for forskning på holocaust (på den tiden var ikke dette etablert som navn, betegnelser som hebraisk og jiddisk eller i betydningen ødeleggelse ble til dels brukt, samt katastrofe eller utryddelse). På den internasjonale konferansen for forskning på andre verdenskrig (Amsterdam, 1950) la Friedman frem en svært detaljert versjon av sitt opprinnelige program. Programmet inkluderte nazismen som ideologi, de forskjellige fasene av jødeforfølgelsen, jødenes reaksjoner på forfølgelsen, holdninger hos den ikke-jødiske befolkningen og reaksjoner i den fri verden. I siste del av 1950-årene arbeidet han med trebinds oversikt over litteratur og annet materiale om holocaust.